b"\n_START_ARTICLE_\nMichael Mallin\n_START_SECTION_\nLiv og virke\n_START_PARAGRAPH_\nMichael Mallin ble f\xc3\xb8dt i Dublin. Under p\xc3\xa5skeoppr\xc3\xb8ret var han nestkommanderende for Irish Citizen Army under James Connolly. Han kommanderte gruppen som tok kontroll over St. Stephen's Green sammen med Constance Markievicz. Mallin ble regnet som en kompetent og modig kommandant, men det \xc3\xa5 fors\xc3\xb8ke \xc3\xa5 kontrollere St. Stephen's Green uten \xc3\xa5 samtidig ta kontroll over n\xc3\xa6rliggende byninger var d\xc3\xb8mt til \xc3\xa5 mislykkes. Det er uklart om dette var hans plan, eller om han manglet mannskap til \xc3\xa5 kunne ta bygningene. _NEWLINE_Han overgav seg den 30. april etter ordre fra Connolly. Under krigsrettsaken fors\xc3\xb8kte han \xc3\xa5 nedtone sin egen rolle, men ble d\xc3\xb8mt til d\xc3\xb8den. Han ble henrettet ved skyting den 8. mai 1916."